S-2346/2022

I Mál þetta, sem dómtekið var 9. desember 2022, er höfðað með ákæru héraðssaksóknara dags. 29. nóvember 2022 á hendur ákærða K-x-x W-x-x, fæddum [...], ríkisborgara Póllands.

M álið er höfðað gegn ákærða fyrir stórfellt fíkniefnalagabrot, með því að hafa miðvikudaginn 5. október 2022, staðið að innflutningi á samtals 750 ml af a-fenetýlamíni, með 92% styrkleika, ætluðu til söludreifingar hér á landi í ágóðaskyni, en fíkniefnin flutti ákærði til Íslands sem farþegi með flugi nr. [...], frá Varsjá í Póllandi, til Keflavíkurflugvallar, falin í farangri ákærða við komu hingað til lands.

Telst þetta varða við 173. gr. a. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 750 ml af a- fenetýlmíni, með vísan til 6. mgr. 5. gr. laga um ávana-og fíkniefni nr. 65/1974 og 2. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Verjandi ákærða gerir þá kröfu að hann verði dæmdur til þeirrar vægustu refsingar sem lög frekast heimila og til frádráttar refsingunni komi gæsluvarðhaldsvist sem ákærði hefur sætt frá 5. október sl. Þá krefst verjandinn málsvarnarlauna samkvæmt mati dómsins.

II

Fyrir dómi játaði ákærði afdráttarlaust sök samkvæmt ákæru og samþykkti upptökukröfu. Dómari telur ekki ástæðu til að draga í efa að játningin sé sannleikanum samkvæm enda er hún í samræmi við rannsóknargögn málsins. Var því farið með málið samkvæmt 164. gr. laga nr. 88/2008 um meðferð sakamála. M álið var því tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Með skýlausri játningu ákærða fyrir dómi, sem samrýmist rannsóknargögnum málsins, er sannað að hann hafi gerst sekur um þá háttsemi sem honum er gefin að sök í ákæru og þar þykir rétt heimfærð til refsiákvæða. Hefur ákærði unnið sér til refsingar samkvæmt því.

III

Ákærði hefur ekki áður orðið uppvís að refsiverði háttsemi svo kunnugt sé og hann er ungur að árum. Hann flutti hingað til lands 750 ml af a- fenetýlamínimeð 92% styrkleika. Efnið er náskylt amfetamíni að gerð en hefur ekki sömu verkun og það telst til ávana- og fíkniefna sem óheimil eru á íslensku yfirráðasvæði. Samkvæmt matsgerð væri í mesta lagi hægt að búa til úr vökvanum 835 grömm af hreinu a- fenetýlamínklóríði en í höndum viðvaninga yrði það væntanlega minna. Ekkert hefur komið fram um það að ákærði hafi verið eigandi efnisins né tekið þátt í skipulagningu á kaupum og innflutningi þess til Íslands með öðrum hætti en þeim að samþykkja að flytja efnið til landsins gegn greiðslu. Verður litið til þessa við ákvörðun refsingar sem og til greiðrar játningar ákærða hjá lögreglu og fyrir dómi. Á hinn bóginn verður ekki horft framhjá því að ákærði flutti hingað til lands talsvert magn af hættulegu efni sem var ætlað til söludreifingar hér á landi í ágóðaskyni. Verður því m. a. höfð hliðsjón af 2. mgr. 70. gr. almennra hegningarlaga við ákvörðun refsingar. Að öllu þessu virtu og með hliðsjón af dómaframkvæmd þykir refsing ákærða hæfilega ákveðin fangelsi í 12 mánuði. Til frádráttar refsivistinni komi með fullri dagatölu gæsluvarðhaldsvist sem ákærði hefur sætt frá 5. október 2022 til dagsins í dag, sbr. 76. gr. almennra hegningarlaga nr. 19/1940.

Samkvæmt ofangreindri niðurstöðu er fallist á upptökukröfu ákæruvaldsins eins og hún er sett fram í ákæru. Ákærði skal því sæta upptöku til ríkissjóðs á 750 ml af a-fenetýlamíni, sbr. 6. mgr. 5. gr. laga nr. 65/1974 um ávana- og fíkniefni og 2. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni.

Ákærði skal greiða málsvarnarlaun skipaðs verjanda síns, Á-kvk-ef B-kvk-ef E-kvk-ef lögmanns, sem þykja hæfilega ákveðin 279.000 krónur að meðtöldum virðisaukaskatti. Ákærði greiði annan sakarkostnað 136.509 krónur.

Af hálfu ákæruvaldsins sótti málið A-kvk-nf B-kvk-nf A-kvk-nf settur saksóknari.

I-kk-nf T-kk-nf héraðsdómari kveður upp dóm þennan.

Dómsorð:

Ákærði, K-x-x W-x-x, sæti fangelsi í tólf mánuði en til frádráttar refsivistinni komi með fullri dagatölu gæsluvarðhaldsvist sem hann hefur sætt frá 5. október 2022 til dagsins í dag.

Ákærði sæti upptöku til ríkissjóðs á 750 ml. af a- fenetýlamíni.

Ákærði greiði málsvarnarlaun skipaðs verjanda síns, Á-kvk-ef B-kvk-ef E-kvk-ef lögmanns, 279.000 krónurog annan sakarkostnað 136.509 krónur.

I-kk-nf T-kk-nf